יונתן שינפלד

יוֹנָתָן שַיְנְפֶלְד (נולד ב-17 בנובמבר 1996, ו' בכסלו תשנ"ז) הוא זמר-יוצר ומלחין חרדי ישראלי.

היה פעיל בתור "ילד פלא" בעשור הראשון של המאה ה-21, עד סוף שנת 2013. בשנת 2019 עשה קאמבק וחזר לתעשיית המוזיקה כזמר סולן בהופעות ואירועים.

==ביוגרפיה==
נולד בישראל ליצחק ולשרה, ולו אח ואחות. גדל ברמת גן, למד בתלמוד תורה חורב רמת גן, בישיבה החרדית תיכונית נהרדעא, ולאחר מכן בישיבת חברון.

ב-2023 התגייס לצה"ל והחל לשרת בפיקוד העורף במסגרת מסלול לשילוב חרדים בצה"ל.

== קריירה מוזיקלית ==
בשנת 2005, החל להופיע במקהלת הילדים "הקינדרלעך" בה השתתף כסולן, ולאחריה החל בקריירה עצמאית.<ref></ref>

בשנת 2009 הוציא אלבום הבכורה שלו - "כולנו יחד" בהפקת FDD פרודקשיין של דוד פדידה.

בשנת 2010 הוציא את אלבומו השני - "נער הייתי" בהפקתו של דוד פדידה.<ref></ref>

לקראת סוף שנת 2011 יצא בסבב הופעות בשם "יונתן שינפלד והפסנתר". במקביל הוציא אלבום שלישי מסבב ההופעות וכן אלבום D.V.D מאחת מהופעותיו שבוצעה באולמי צוותא הנקראים בשם זה, בהם הוא שר ומנגן בפסנתר<ref name="dosmusic.co.il"></ref>.

ב-2011 הופיע במופע האסק, הקונצרט השנתי היוקרתי של המוזיקה החסידית, בו ביצע יחד עם אוהד מושקוביץ את השיר "ברכת הבנים".

בחנוכה תשע"ב יצאו אמנים המיוצגים בחברת FDD פרודקשיין במחזמר "שירים ונפלאות בבית הכנסת" בו שיחק את מתתיהו, בחור החוגג בר מצווה. שנה לאחר מכן, בחנוכה תשע"ג בוצע מחזמר שני בשם "שירים ונפלאות בבית הספר" בו שיחק בתפקיד אחיו של השחקן הראשי (איציק דדיה) וניגן באקורדיון.

מ-2013 עד 2019 לא היה שינפלד פעיל בתעשיית המוזיקה. בינואר 2019 התארס עם אהובה דמבי, עמה התחתן כחודשיים לאחר מכן.

ב-1 באפריל 2019 עשה קאמבק והוציא את הסינגל "באתי לגני", שהלחין יחד עם אלי קליין לרגל חתונתו, סינגל ראשון לקראת חזרתו לעולם המוזיקה.

ב-10 באוקטובר 2019 הוציא יחד עם שוקי סלומון את הסינגל-קליפ "אהבת חינם". השיר זכה במקום ה-11 (מתוך 20) במצעד המוזיקה השנתי של האתר כיכר השבת.<ref></ref> באותו מצעד זכה גם בתואר "תגלית השנה", על שיריו האחרונים.

ב-25 בדצמבר 2019 הוציא יחד עם קובי ברומר את הסינגל "שומר עלינו". השיר זכה במקום ה-18 (מתוך 30) במצעד המוזיקה השנתי של הרדיו "קול חי מיוזיק".

ב-29 במרץ 2020 הוציא את הסינגל "רפא נא" עקב תחלואת נגיף הקורונה.

ב-23 בדצמבר 2020 הוציא את הסינגל "אחות קטנה" לרגל חתונתה של אחותו שהתקיימה בדובאי.

ב-4 במאי 2021 הוציא את הסינגל "נחם השם" לזכרם של הרוגי אסון הר מירון.

ב-20 ביולי 2021 הוציא את הלהיט "דרך חדשה". השיר זכה במקום החמישי (מתוך 30) במצעד המוזיקה השנתי של הרדיו "קול חי מיוזיק".

בדצמבר 2021 כתב, הלחין ועיבד מוזיקלית את הסינגל "מנגינת הלב" לזמר קובי ברומר.

בספטמבר 2021 זכה שינפלד על יצירותיו האחרונות בתואר "מלחין השנה" במצעד המוזיקה השנתי של האתר כיכר השבת.<ref></ref>

באוגוסט 2022 הוציא את השיר "רגעים", אותו כתב והלחין בעצמו לכבוד הולדת בִּתּוֹ הבכורה.<ref></ref>

ב-26 במרץ 2024 במהלך מלחמת "חרבות ברזל" הוציא את הסינגל "מציאות אחרת".<ref></ref>

==דיסקוגרפיה==
=== אלבומים ===
*כולנו יחד - 2009.
*נער הייתי - 2010.<ref></ref>
*יונתן שינפלד והפסנתר - 2011<ref name="dosmusic.co.il"/>.

=== סינגלים ===
* באתי לגני - לחן - יונתן שינפלד ואלי קליין. יצא באפריל 2019.
* אהבת חינם - לחן - יונתן שינפלד ושוקי סלומון, מילים - שוקי סלומון.
* מכוון גבוה - מילים ולחן - יונתן שינפלד. יצא בפברואר 2020.
*רפא נא - מילים ולחן - יונתן שינפלד. יצא במרץ 2020.
* אבקש פניך - מילים ולחן - יונתן שינפלד.<ref></ref> יצא בספטמבר 2020.
* אחות קטנה - מילים ולחן - יונתן שינפלד.<ref></ref> יצא בדצמבר 2020.
*נחם ה - מילים ולחן - יונתן שינפלד. יצא במאי 2021.
* דרך חדשה - מילים ולחן - יונתן שינפלד. יצא ביולי 2021.
* מחכה בבית - מילים ולחן - יונתן שינפלד. עיבוד והפקה מוזיקלית: אהרלה נחשוני. יצא ביוני 2023.
* מציאות אחרת - מילים ולחן - יונתן שינפלד _ עיבוד והפקה מוזיקלית: יונתן שינפלד ואורי כהן_ יצא במרץ 2024

==קישורים חיצוניים==

* 

* .
* [http://www.dosmusic.co.il/2010/01/blog-post_17.html המזכירה - ראיון עם יונתן שינפלד], דוס מיוזיק

==הערות שוליים==

קטגוריה:זמרים חסידיים ישראלים
קטגוריה:זמרים השרים בעברית
קטגוריה:ילדי פלא ישראלים במוזיקה
קטגוריה:אמני FDD
קטגוריה:בוגרי ישיבת חברון כנסת ישראל
קטגוריה:זמרים חסידיים
קטגוריה:בוגרי ישיבת אופקים
קטגוריה:ישראלים שנולדו ב-1996